Rītupe

Rītupe jeb Iudrupe (saukta arī Ūdrāja, Utreja, Iudroja) vai Utroja () ir Mudavas (Veļikajas) upes pieteka Latvijā un Krievijā. Upe iztek no Meirānu ezera Rēzeknes novadā pie Bērzgales. Augštece Burzavas paugurainē, Zilupes līdzenumā un Abrenes nolaidenumā. Krievijā, bijušajā Latvijas teritorijā Abrenē upe tek pa Mudavas zemieni uz ziemeļiem. Ietek Mudavas upē no kreisa krasta ~10 km lejpus Ostrovas. Lielākā pieteka ir Ludza (Lža). Upei lielākās pietekas Latvijā (labā krasta): Strauja (24 km), Ziblas strauts. Lejpus Abrenes upē ietek Lada (Ledupe). Upe ir stipri līkumaina, ar plašām palienēm un daudzām vecupēm; vietām regulēta. Stipri aizaugusi, galvenokārt ar meldriem un glīvenēm. Daudz parasto upes zivju. Ūdenstūrismam izmantojama no Stiglavas (Mērdzenes pagasts). 

Upei tuvumā ir Sanktpēterburgas — Varšavas dzelzceļa līnija un autoceļš, kas to vairākkārt šķērso (tai skaitā vienu reizi Latvijas teritorijā kā A13). Kritums Latvijā 49 m (0,74 m/km).Latvijas daba, 5. sējums, "Preses nams", 1998. 7. lpp. ISBN 9984-00-312-4

Upes senākais nosaukums ir Ūdrāja, kas vēlāk krieviskots uz Utroja un pārtulkots atkal latviski uz Rītupe.
Latgaliskais upes nosaukums ir Iudrupe (Ūdru upe).

 Atsauces 

 Ārējās saites 

Kategorija:Balvu novada upes
Kategorija:Ludzas novada upes
Kategorija:Rēzeknes novada upes
Kategorija:Krievijas upes
Kategorija:Latvijas robežupes
Kategorija:Narvas baseina upes
Kategorija:Bērzgales pagasts
Kategorija:Rītupe